Кыргыз Республикасынын кинематография департаменти

Кыргыз Республикасынын кинематография департаменти Кыргыз Республикасынын кино тармагындагы саясатын жүргүзөт. Кыргыз ССРинде «Мамлекеттик кино» 60-жылдарда уюшулган, кийин «Кыргызкино» мамконцерни (1992—2000), «Мамкиновидеокомпания» (2000—06), «Кыргызкино» улуттук концерни (2006—09), Кыргыз Республикасынын Маданият жана маалымат министрлигинин алдындагы Кинематография департаменти (2009—10), Кыргыз Республикасынын кинематография агенттиги (2010—12) деп аталган, 2012-жылдан Кыргыз Республикасынын Маданият жана туризм министрлигинин алдындагы Кинематография департаменти. Карамагында Т. Океев атындагы «Кыргызфильм» улуттук киностудиясы, Ч. Айтматов атындагы Кино үйү, «Кыргызфильмофонд» мекемеси жана кинотеатрлар бар. Директорлору: К. Орозалиев, М. Бектеналиев, 3. Эралиев, А. Пазылов, Ш. Жапаров, 2012-жылдан М. Бектеналиев. 
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9